QH บวก 3% รับงบ Q3 เกินคาด โบรกอัพกำไรปีนี้โต 38% เคาะเป้า 2.60 บ.
QH วิ่ง 3% หลังโชว์กำไรไตรมาส 3/65 โต 144% เกินคาดการณ์ โบรกอัพกำไรปีนี้โต 38% แตะ 2.3 พันล้าน แนะนำราคาเป้าหมาย 2.60 บ.
QH วิ่ง 3% หลังโชว์กำไรไตรมาส 3/65 โต 144% เกินคาดการณ์ โบรกอัพกำไรปีนี้โต 38% แตะ 2.3 พันล้าน แนะนำราคาเป้าหมาย 2.60 บ.
9 พ.ย. 2565

ผู้สื่อข่าวรายงานว่า วันนี้ (9 พ.ย.65) ราคาหุ้น บริษัท ควอลิตี้เฮ้าส์ จำกัด (มหาชน) หรือ ณ QH เวลา 10:26 น. อยู่ที่ระดับ 2.22 บาท บวก 0.06 บาท หรือ 2.78% สูงสุดที่ระดับ 2.26 บาท ต่ำสุดที่ระดับ 2.20 บาท ด้วยมูลค่าการซื้อขาย 73.02 ล้านบาท

บล.ดาโอ ระบุในบทวิเคราะห์ว่า QH รายงานกำไรสุทธิไตรมาส 3/65 อยู่ที่ 640 ล้าน บาท เติบโต 144% จากงวดเดียวกันของปีก่อน และเติบโต 24% จากไตรมาสก่อน ดีกว่าที่ consensus ทำไว้ที่ 554 ล้านบาท ทางฝ่ายวิจัยจึงได้ปรับประมาณการกำไรปี 65 ขึ้น 4% เป็น 2.3 พันล้านบาท เติบโต 38% จากงวดเดียวกันของปีก่อน ส่วนปี 66 ขึ้น 5% เป็น 2.5 พันล้านบาท เติบโต 10% จากงวดเดียวกันของปีก่อน จากแนวโน้มยอดโอนและ SG&amp;A/Sales ที่ดีขึ้น
สำหรับไตรมาส 4/65 จะยังเติบโตจากงวดเดียวกันของปีก่อนได้โดดเด่น จากการรับรู้รายได้จากโครงการแนวราบใหม่ที่เปิดตัวในไตรมาส 3/65 จำนวน 2 โครงการได้มากขึ้น ความต้องการบ้านแนวราบระดับกลาง-บนยังแข็งแกร่ง และจะมีการโอนคอนโด Q สุขุมวิท ได้มากขึ้น รวมถึงส่วนแบ่งกำไรที่ดีขึ้นจาก HMPRO ซึ่งแนวโน้มจะมีโมเมนตันดีขึ้นต่อเนื่องในปี 66 ทั้งนี้ทางฝ่ายวิจัยจึงยังคงแนะนำ “ซื้อ” พร้อมปรับราคาเป้าหมาย ขึ้นเป็น 2.60 บาท จากเดิม 2.50